Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву пуномоћника бироа за пројектовање „Faros-inženjering“ Лесковац, xxxxxxxxxxxxxxxxxxxxxxxxxxxxxxxxxx, чији је законски заступник Небојша Дикић, xxxxxxxxxxxxxxxxx, а у име Милосављевић Зорана xxxxxxxxxxxxxxxxxxxxxxxxxxx, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доносi

**З А К Љ У Ч А К**

**ОДБАЦУЈЕ СЕ** захтев пуномоћника бироа за пројектовање „Faros-inženjering“ Лесковац, xxxxxxxxxxxxxxxxxxxxxxxxxxx, чији је законски заступник Небојша Дикић, xxxxxxxxxxxxxxxxxxxxxxxxxxxxx, а у име Милосављевић Зорана xxxxxxxxxxxxxxxxxx, **за издавање локацијских услова за доградњу постојећег објекта на кп.бр.** **115/3** **КО Владичин Хан**, **због неиспуњења формалних услова за даље поступање по захтеву.**

**О б р а з л о ж е њ е**

Пуномоћник Биро за пројектовање „Faros-inženjering“ xxxxxxxxxxxxxxxxxxxxxx, чији је законски заступник Небојша Дикић, xxxxxxxxxxxxxxxxxxxxxx, а у име Милосављевић Зорана xxxxxxxxxxxxxxxxxx, поднео је дана 18.04.2016.године захтев за издавање локацијских услова за доградњу постојећег објекта на кп.бр. 115/3 КО Владичин Хан. Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Захтев, односно пријава не садржи све прописане податке на прописаном обрасцу,
* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),

На прописаном обрасцу захтева потребно је дефинисати постојеће објекте на парцели, у смилу њиховог броја, статуса – задржавају се, уклањају, реконструишу бруто грађевинске површине које се уклањају, односно задржавају,односно реконструишу као и напомену да ли су изграђени у складу са Законом (доставити број дозволе на основу које је изграђен објекат који је предмет реконструкције и доградње. грађевинске/употребне.

1.-пројекат архитектуре, насловна страна садржи назив инвеститора који не одговара подацима из захтева (усагласисити име и презиме инвеститора).

Техничка документација се израђује на основу геодетских и сеизмолошких подлога **- геодетске подлоге чине катастарско-топографски план** и извод из катастра подземних инсталација. Ситуациони план са положајем објекта на локацији, приказаним габаритом, димензијама, карактеристичним висинским котама, удаљености од суседних парцела и суседних објеката

Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015) подразумева постојање свих основа, пресека и изгледа планираних објеката са текстуалном (1.5), нумеричком(1.6) и графичком документацијом(1.7).

Текстуална документација (1.5) није приложена уз списе захтева (неопходно је да иста буде саставни део ИДР) у складу са наведеним садржајем из приложене техничке документације.

Нумеричка документација(1.6) идејног решења садржи приказ површина објекта са наменама и број функционалних јединица са потребним комуналним капацитетима и приказује се као посебан докуменат у складу са наведеним садржајем из приложене техничке документације (ИДР).

Графичка документација (1.7) која је приложена уз списе захтева у оквири ИДР није потписана квалификованим електронским потписом.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-6752-LOC-1/2016, заводни број 350-40/2016-04 дана 20.04.2016.године.**

**Обрадио, РУКОВОДИЛАЦ,**

**Марија Андрејевић,дипл.инж.арх Љиљана Мујагић,дипл.просторни планер**